Harald Eia

Harald Meldal Eia (født 9. februar 1966 på Rykkinn, Bærum) er en norsk sosiolog, komiker, skuespiller, tekstforfatter, radio- og tv-programleder.

Utdannelse 
Eia gikk på Valler videregående skole og jobbet som avisbud i flere år før han begynte å studere ved Universitetet i Oslo. Han har filosofi mellomfag, matematikk og data grunnfag. Han leverte hovedoppgaven Lidende ledere og kompetente kalkulatører : næringslivsfolks symbolske kamper i sosiologi i 1992.

Komikerkarrière 
Han var med i en teatersportgruppe som ble nordiske mestere i 1994. Han er kjent for en rekke humorprogram på NRK, i samarbeid med blant andre Bård Tufte Johansen og Atle Antonsen. I 2010 fikk han Fritt Ords honnør og Mensa Norges pris 2010 for den populærvitenskapelige TV-serien Hjernevask.

I 2010 forlot Eia NRK sammen med Bård Tufte Johansen og startet produksjonsselskapet Funkenhauser Productions. I 2012 ble han programleder i TV-serien Brille, først på NRK og fra 2013 på TVNorge. For programmet har han blitt nominert til Gullruten 2016 i klassene Beste mannlige programleder og Publikumsprisen og Gullruten 2018 i klassen Beste mannlige programleder. I 2020 tok Einar Tørnquist over som programleder i Brille.

TV-opptredener 
 1991: U (først som sosiolog, senere som tekstforfatter og programleder) 
1992: The Show (statist)
 1994: Egentlig (tekstforfatter)
 1994: U:natt 
 1995: Lille Lørdag (med Bård Tufte Johansen og Marit Åslein)
1998–2002: Åpen post (med Bård Tufte Johansen)
1999: Minner fra Lille Lørdag
2003: Uti vår hage (med Bård Tufte Johansen og Atle Antonsen)
2004: Team Antonsen (med Atle Antonsen, Bård Tufte Johansen og Kristopher Schau)
2005: Tre brødre som ikke er brødre (med Bård Tufte Johansen og Atle Antonsen)
2007: Videobloggeren Rubenmann
2008: Uti vår hage 2 (med Bård Tufte Johansen og Atle Antonsen)
2009: Den norske humor (jurymedlem)
2010: Hjernevask
2010: Storbynatt (med Bård Tufte Johansen)
2012-2019: Brille (med Bård Tufte Johansen)
2015: Årsrevyen (med Bård Tufte Johansen)
2020: Sånn er Norge
2022: Kongen befaler

Harald Eia har også opptrådt flere ganger sammen med trioen KLM. I 1987 deltok han i en episode av ungdomsprogrammet Diskuteket.

Filmer 
 Secondløitnanten (1993)
 Jakten på nyresteinen (1996)
 Detektor (2000) 
 United (2003)
 Kong Curling (2011)

Radioprogram (utvalg) 
 Herreavdelingen (1997)
 Tazte priv (2004) 
Sånn er du (2017-d.d) (med Nils Brenna)

Bøker 

 2020 Mysteriet Norge: hvordan et fattigfolk i nord ble verdens rikeste, frieste og lykkeligste mennesker (med Ole-Martin Ihle), Strawberry Publishing 
2016 Hva forskes det på her? - og andre ting du ikke visste at du lurte på (med Ole-Martin Ihle), Kagge Forlag
2013 Folk flest sover ikke nakne - og 149 andre fakta om det norske folk (med Ole-Martin Ihle og Nils Brenna), Gyldendal
2010 Født sånn eller blitt sånn? - utro kvinner, sjalu menn og hvorfor oppdragelse ikke virker (med Ole-Martin Ihle), Gyldendal

Rollefigurer 
 Oslolosen
 Thomas André
 Krøvel Vellevoll
 Lena
 Ingolf Breistrand
 Geir Olav Ødegård
 Khalid Iqbal
 Eivind Knutsgård

Spill 
 LittleBigPlanet (2008)

Referanser

Eksterne lenker 
 
 
 

Norske komikere
Norske skuespillere
Programledere for NRK
Personer fra Bærum kommune